ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์การปฏิบัติหน้าที่ของพนักงานเจ้าหน้าที่ในการกำกับดูแลการประกอบกิจการโทรคมนาคม โดยที่เห็นเป็นการสมควรกำหนดหลักเกณฑ์การปฏิบัติหน้าที่ของพนักงานเจ้าหน้าที่เพื่อกำกับดูแลการประกอบกิจการโทรคมนาคมอาศัยอำนาจตามความในมาตรา๕๑ (๕) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๑ วรรคสี่แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติ จึงประกาศหลักเกณฑ์การปฏิบัติหน้าที่ของพนักงานเจ้าหน้าที่ในการกำกับดูแลการประกอบกิจการโทรคมนาคมไว้ดังต่อไปนี้ข้อ๑ ในประกาศนี้ผู้รับใบอนุญาต หมายความว่าผู้ที่ได้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและหมายความรวมถึงผู้ได้รับอนุญาตสัมปทานหรือสัญญาจากผู้รับใบอนุญาตหรือหน่วยงานของรัฐแห่งอื่นก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับคณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติการตามประกาศนี้โดยมีตำแหน่งตามที่กำหนดไว้ในตารางท้ายประกาศนี้ข้อ๒ให้พนักงานเจ้าหน้าที่มีอำนาจหน้าที่ที่บัญญัติไว้ตามมาตรา ๖๑แห่งพระราชบัญญัติการประกอบกิจการโทรคมนาคม พ.ศ. ๒๕๔๔ ดังต่อไปนี้(๑)เข้าไปในอาคารหรือสถานที่ประกอบการของผู้รับใบอนุญาตเพื่อตรวจสอบกิจการสมุดบัญชีเอกสารหลักฐานหรือข้อมูลที่เกี่ยวข้องรวมทั้งการกระทำใดที่อาจเป็นการฝ่าฝืนบทบัญญัติแห่งกฎหมายว่าด้วยการประกอบกิจการโทรคมนาคมหรือไม่ปฏิบัติตามที่กำหนดในใบอนุญาต(๒)มีหนังสือเรียกบุคคลใดมาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณา(๓)ตรวจสอบและรวบรวมข้อเท็จจริงแล้วรายงานต่อคณะกรรมการในกรณีที่ผู้รับใบอนุญาตได้กระทำผิดหรือทำให้เกิดความเสียหายเพราะเหตุไม่ปฏิบัติตามกฎหมายว่าด้วยการประกอบกิจการโทรคมนาคมหรือตามที่กำหนดเป็นเงื่อนไขการอนุญาตข้อ๓การใช้อำนาจหน้าที่ของพนักงานเจ้าหน้าที่ ตาม ข้อ ๒ (๑) ให้มีหลักเกณฑ์ดังนี้๓.๑เหตุผลและความจำเป็นที่พนักงานเจ้าหน้าที่มีสิทธิใช้อำนาจหน้าที่นั้นเพื่อรวบรวมพยานหลักฐานในการพิสูจน์การกระทำที่อาจเป็นการฝ่าฝืนบทบัญญัติแห่งกฎหมายว่าด้วยการประกอบกิจการโทรคมนาคมหรือไม่ปฏิบัติตามที่กำหนดในใบอนุญาต๓.๒ให้นำเสนอรายละเอียดพร้อมเหตุผลและความจำเป็นวันและเวลาที่จะเข้าไปในอาคารหรือสถานที่ประกอบการของผู้รับใบอนุญาตรวมทั้งข้อกฎหมายที่อ้างอิง เพื่อเลขาธิการคณะกรรมการและคณะกรรมการพิจารณาอนุมัติและมีคำสั่งเป็นรายกรณี๓.๓เมื่อมีคำสั่งอนุมัติตาม ๓.๒ แล้วให้จัดทำหนังสือระบุอำนาจหน้าที่ของพนักงานเจ้าหน้าที่โดยมีรายละเอียด ดังนี้(๑)ชื่อ ตำแหน่ง และหน่วยงานที่สังกัดของพนักงานเจ้าหน้าที่(๒)อำนาจหน้าที่ตามกฎหมาย(๓)เหตุผลและความจำเป็นของการดำเนินการตาม ข้อ ๒ (๑)(๔)วันและเวลาที่ดำเนินการ(๕)รายละเอียดของพื้นที่ หรือสิ่งที่ต้องการตรวจสอบ(๖)ลายมือชื่อและตำแหน่งของผู้มีอำนาจออกหนังสือ๓.๔การเข้าไปในอาคารหรือสถานที่ประกอบการของผู้รับใบอนุญาตให้กระทำในระหว่างเวลาพระอาทิตย์ขึ้นจนถึงพระอาทิตย์ตกหรือในเวลาทำการของสถานที่ประกอบการนั้น แต่หากยังดำเนินการไม่เสร็จจะกระทำต่อไปในเวลาหลังพระอาทิตย์ตกหรือนอกเวลาทำการของสถานที่ประกอบการนั้นก็ได้๓.๕ให้พนักงานเจ้าหน้าที่แสดงหนังสือ ตาม ๓.๓เพื่อแจ้งอำนาจหน้าที่ในการดำเนินการตามกฎหมาย พร้อมบัตรประจำตัวพนักงานเจ้าหน้าที่แก่บุคคลที่เกี่ยวข้องและแจ้งโทษตามมาตรา ๗๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔แก่บุคคลที่ไม่อำนวยความสะดวกตามสมควรแก่พนักงานเจ้าหน้าที่ซึ่งปฏิบัติหน้าที่ดังกล่าว๓.๖ในการปฏิบัติหน้าที่ของพนักงานเจ้าหน้าที่ ให้บุคคลที่เกี่ยวข้องอำนวยความสะดวกแก่พนักงานเจ้าหน้าที่ตามสมควรในกรณีที่บุคคลที่เกี่ยวข้องยังคงไม่ให้ความสะดวกแก่พนักงานเจ้าหน้าที่ตามวรรคหนึ่งให้พนักงานเจ้าหน้าที่ยุติการปฏิบัติหน้าที่นั้นแล้วดำเนินการแจ้งความร้องทุกข์ต่อพนักงานสอบสวนเพื่อดำเนินคดีต่อไปข้อ๔ให้พนักงานเจ้าหน้าที่ผู้ตรวจสอบบันทึกรายละเอียดแห่งการตรวจสอบไว้บันทึกการตรวจสอบนั้นให้อ่านให้ผู้รับใบอนุญาตหรือผู้ครอบครองอาคาร หรือสถานที่ประกอบการของผู้รับใบอนุญาตที่เข้าไปตรวจสอบ ฟังแล้วแต่กรณี แล้วให้ผู้นั้นลงลายมือชื่อรับรองไว้ และอาจลงบันทึกความเห็นต่อผลการตรวจสอบในบันทึกการตรวจสอบไว้ด้วยก็ได้ข้อ๕ภายหลังจากเข้าไปตรวจสอบในอาคารหรือสถานที่ประกอบการของผู้รับใบอนุญาตตามประกาศนี้แล้วให้พนักงานเจ้าหน้าที่จัดทำรายงานผลการตรวจสอบและพยานหลักฐานที่พบต่อสำนักงานภายในห้าวันนับแต่วันดำเนินการแล้วเสร็จและให้สรุปผลการดำเนินงานเป็นประจำทุกเดือนเสนอต่อ กทช.ข้อ๖การใช้อำนาจหน้าที่ของพนักงานเจ้าหน้าที่ตาม ข้อ ๒ (๒) ให้มีหลักเกณฑ์ดังนี้๖.๑เหตุผลและความจำเป็นที่พนักงานเจ้าหน้าที่มีสิทธิใช้อำนาจหน้าที่(๑)เพื่อให้บุคคลใดมาให้ถ้อยคำเพื่อประกอบการพิจารณาดำเนินการตามอำนาจหน้าที่ที่กำหนดไว้ในกฎหมายว่าด้วยการประกอบกิจการโทรคมนาคม(๒)เพื่อให้บุคคลใดส่งเอกสารหรือวัตถุใดมาเพื่อประกอบการพิจารณาดำเนินการตามอำนาจหน้าที่ที่กำหนดไว้ในกฎหมายว่าด้วยการประกอบกิจการโทรคมนาคม๖.๒การเรียกบุคคลใดมาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณาให้ทำเป็นหนังสือประกอบด้วยข้อความ ดังต่อไปนี้(๑)ชื่อบุคคลที่ต้องการเรียกมาให้ถ้อยคำ หรือชื่อ ประเภทชนิดของเอกสารหรือวัตถุที่ต้องการให้ส่งมาให้(๒)รายละเอียดเบื้องต้นเกี่ยวกับเรื่องที่ต้องการเรียกบุคคลมาให้ถ้อยคำหรือ ชื่อประเภท ชนิดของเอกสารหรือวัตถุที่ต้องการให้ส่งมาให้(๓)เหตุผลและความจำเป็นในการเรียกบุคคลมาให้ถ้อยคำหรือให้ส่งเอกสารหรือวัตถุใดมาให้(๔)แจ้งให้ทราบเกี่ยวกับข้อมูล สถานที่ และกำหนดระยะเวลาที่ต้องดำเนินการ(๕)แจ้งให้ทราบว่าถ้อยคำ เอกสาร หรือวัตถุใดที่ได้ให้ไว้กับพนักงานเจ้าหน้าที่จะใช้เพื่อประกอบการพิจารณาในการกำกับดูแลกิจการโทรคมนาคมเท่านั้น(๖)ลายมือชื่อและตำแหน่งพนักงานเจ้าหน้าที่ผู้ออกหนังสือเรียก(๗)ระบุโทษตามมาตรา ๗๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ในกรณีบุคคลที่ถูกเรียกไม่มาให้ถ้อยคำหรือไม่ส่งเอกสารหรือวัตถุใดๆตามที่พนักงานเจ้าหน้าที่มีหนังสือเรียก๖.๓ในกรณีที่บุคคลที่ถูกเรียกมาให้ถ้อยคำหรือให้ส่งเอกสารหรือวัตถุใดมิได้ดำเนินการหรือดำเนินการไม่ครบถ้วนภายในระยะเวลาที่กำหนดไว้ในหนังสือเรียกโดยไม่มีเหตุอันสมควร ให้พนักงานเจ้าหน้าที่ผู้ออกหนังสือเรียกนั้นมีหนังสือซึ่งมีรายละเอียดตาม ๖.๒ ถึงบุคคลนั้นอีกครั้งหนึ่งโดยกำหนดระยะเวลาให้ดำเนินการภายในสิบห้าวันนับแต่วันที่ได้รับหนังสือเรียกหากบุคคลที่ถูกเรียกมาให้ถ้อยคำหรือให้ส่งเอกสารหรือวัตถุใดยังมิได้ดำเนินการหรือดำเนินการไม่ครบถ้วนภายในระยะเวลาที่กำหนดดังกล่าวตามวรรคหนึ่งให้พนักงานเจ้าหน้าที่ดำเนินการแจ้งความร้องทุกข์ต่อพนักงานสอบสวนเพื่อดำเนินคดีต่อไปข้อ๗ การส่งหนังสือตาม ๖.๒ และ ๖.๓ให้ส่งไปยังภูมิลำเนาหรือสำนักทำการงานของบุคคลนั้นโดยทางไปรษณีย์ลงทะเบียนตอบรับในกรณีที่ไม่สามารถส่งหนังสือตามวรรคหนึ่งได้ให้ใช้วิธีปิดหนังสือไว้ในที่แลเห็นได้ง่าย ณภูมิลำเนาหรือสำนักทำการงานของบุคคลนั้นการปิดหนังสือดังกล่าวให้มีผลใช้ได้ต่อเมื่อกำหนดเวลาสิบห้าวันได้ล่วงพ้นไปแล้วนับตั้งแต่วันปิดหนังสือนั้นข้อ๘ หากบุคคลที่ถูกเรียกมาให้ถ้อยคำหรือให้ส่งเอกสารหรือวัตถุใดไม่พอใจในคำสั่งดังกล่าวให้มีสิทธิอุทธรณ์คำสั่งได้โดยให้นำกฎหมายว่าด้วยวิธีปฏิบัติราชการทางปกครองมาใช้บังคับข้อ๙การใช้อำนาจหน้าที่ของพนักงานเจ้าหน้าที่ ตามข้อ ๒ (๓) ให้มีหลักเกณฑ์ดังนี้๙.๑เหตุผลและความจำเป็นที่พนักงานเจ้าหน้าที่มีสิทธิใช้อำนาจหน้าที่(๑)เพื่อตรวจสอบและรวบรวมข้อเท็จจริงเพื่อประกอบการพิจารณาตามที่กฎหมายว่าด้วยการประกอบกิจการโทรคมนาคมกำหนด(๒)เพื่อแสวงหาและรวบรวมพยานหลักฐานที่อาจพิสูจน์ได้ว่าผู้รับใบอนุญาตได้กระทำผิดหรือทำให้เกิดความเสียหายเพราะเหตุไม่ปฏิบัติตามกฎหมายว่าด้วยการประกอบกิจการโทรคมนาคมหรือตามที่กำหนดในใบอนุญาต๙.๒การดำเนินการตรวจสอบและรวบรวมข้อเท็จจริงทั้งการกระทำความผิดอันเนื่องมาจากการกำกับดูแลของพนักงานเจ้าหน้าที่หรือกรณีมีข้อร้องเรียนเพราะเหตุไม่ปฏิบัติตามกฎหมายว่าด้วยการประกอบกิจการโทรคมนาคมหรือตามที่กำหนดในใบอนุญาตให้พนักงานเจ้าหน้าที่กระทำการได้ ดังนี้(๑)ใช้อำนาจหน้าที่ของพนักงานเจ้าหน้าที่ ตามข้อ ๓(๒)ใช้อำนาจหน้าที่ของพนักงานเจ้าหน้าที่ ตามข้อ ๖(๓)วิธีดำเนินการอื่นๆ ที่ชอบด้วยกฎหมายภายหลังการตรวจสอบและรวบรวมข้อเท็จจริงตามวรรคหนึ่งให้พนักงานเจ้าหน้าที่รายงานต่อคณะกรรมการภายในเจ็ดวันนับแต่วันดำเนินการแล้วเสร็จข้อ๑๐[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๗มีนาคม พ.ศ. ๒๕๕๑พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.ตำแหน่งของพนักงานเจ้าหน้าที่ที่มีอำนาจหน้าที่ในการกำกับดูแลการประกอบกิจการโทรคมนาคมแนบท้ายประกาศคณะกรรมการกิจการโทรคมนาคมแห่งชาติ เรื่องหลักเกณฑ์การปฏิบัติหน้าที่ของพนักงานเจ้าหน้าที่ในการกำกับดูแลการประกอบกิจการโทรคมนาคม(ดูข้อมูลจากภาพกฎหมาย)วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๖๕ ง/หน้า ๓๖/๑ เมษายน ๒๕๕๑